Tso ra ai jan
亲爱的你
时间:2014-05-08 00:00:00 来源:德宏团结报
Goi yi ye
Jan shang matu na jan ja
Dingla matu na num ra
Ndai zon nga ai ga malai
Brang a prat hte grai htuk sai
Ya ngai sak dingla mat wa
Amyit go shabrang no rai nga
Num lu ai hpang num tsom mu
Grau tsom ai she hkan chyan yu
Hkon tsom shayi ni hte hkrum shagu
Si na zon ngu hkra tso mayu
Hkon tsom ni hpe mu dat shagu
Brang a tsora myit grau gatu
Tsora masin salum wan zon hkru
Sai tso ana jat na lu
Ngai myu tso brang a prat wa
Myit hten myit run mat wa na zon nga
Grai nan hkam sha yak mat sai
Nachying garen gari la nngai
Brang a gam maka ndai wa
Sumru n ma lam hkrai nga
Myit jahproi sumru dat shagu
Sumtso sumra myiprui pru
Yong hpe tsun dan na mung yak
N mai byin sumtso hkrokhkrak
Krowang gata myit machyi jin let
Dingla bo hpro lam htinglet
Masin go pot hpyen go n rot
Myit go du sa go n lu
Hkum go n gring myit go majing
Yon dik hpa she rai mat sai
Brang htang nan rai nga nngai
Shata jan gata tsa na ai zon
Masin salum n zim let hkom gahkrang
Shingran shingna ko shamyet yang
Ngai hkrai grop to ai ko ang
Myi sha yu gabrim mat ni ai
Ndum ndam nga mat sai
Krowang sindung gahpra n hkring
Hpa galo tim myit mung n zim
Brang a krowang sinding gata
N chye tsun ai lam hkam sha nga
Hkon e na a mahtai hpe wa
Hkying ten shagu brang la nga
N byin ai sumtso a majo
Brang myit lo ai kara she hpro
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans dik_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn tpi_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ace_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn